paragraph_text: General George Smith Patton Junior (11. studenog 1885. – 21. prosinca 1945.), vodeći američki general u Drugom svjetskom ratu. U svojoj četrdesetšestogodišnjoj vojnoj karijeri zapovijedao je u mnogim bitkama u Prvom i u Drugom svjetskom ratu. Povijest ga pamti kao briljantnog vojnog vođu, na mahove nestabilnog i neposlušnog. Povijest ga osim navedenih odlika pamti i po nadimku "Stara Krvopija" koji je stekao zbog svog autokratskog ponašanja.